ตลาดหุ้นเอเชียแกว่งตัวผันผวนเช้านี้ หลังหุ้นสินค้าผู้บริโภคร่วง
ตลาดหุ้นเอเชียเคลื่อนตัวผันผวนในช่วงเช้านี้ โดยตลาดหุ้นบางแห่งอ่อนแรงลงเนื่องเพราะได้รับแรงกดดันจากการร่วงลงของหุ้นกลุ่มสินค้าเพื่อผู้บริโภค ขณะที่ตลาดหุ้นบางแห่งดีดตัวขึ้นตามความแข็งแกร่งของหุ้นกลุ่มพลังงาน
10 มิ.ย. 2558

สำนักข่าวอินโฟเควสท์ รายงานตลาดหุ้นเอเชียเคลื่อนตัวผันผวนในช่วงเช้านี้ โดยตลาดหุ้นบางแห่งอ่อนแรงลงเนื่องเพราะได้รับแรงกดดันจากการร่วงลงของหุ้นกลุ่มสินค้าเพื่อผู้บริโภค ขณะที่ตลาดหุ้นบางแห่งดีดตัวขึ้นตามความแข็งแกร่งของหุ้นกลุ่มพลังงาน
ดัชนี MSCI Asia Pacific Index เคลื่อนไหวที่ 146.12 จุด ณ เวลาประมาณ  09.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,126.36 จุด เพิ่มขึ้น 30.06 จุด, +0.15%ดัชนี TAIEX ตลาดหุ้นไต้หวันเปิดวันนี้ที่ 9,246.66 จุด เพิ่มขึ้น 54.79 จุด, +0.60% ดัชนี KOSPI ตลาดหุ้นเกาหลีใต้เปิดวันนี้ที่ 2,079.13 จุด เพิ่มขึ้น 15.10 จุด, +0.73% ดัชนี FTSE STI ตลาดหุ้นสิงคโปร์เปิดวันนี้ที่ 3,296.60 จุด เพิ่มขึ้น 1.47 จุด, +0.04% ดัชนี HSI ตลาดหุ้นฮ่องกงเปิดวันนี้ที่ 27,052.79 จุด เพิ่มขึ้น 63.27 จุด, +0.23%
อย่างไรก็ตาม ดัชนี FBMKLCI ตลาดหุ้นมาเลเซียเปิดวันนี้ที่ 1,730.94 จุด เพิ่มขึ้น 1.89 จุด, +0.11% ดัชนี SSE Composite ตลาดหุ้นจีนเปิดวันนี้ที่ 5,049.20 จุด ลดลง 64.33 จุด, -1.26% ดัชนี PSE Composite ตลาดหุ้นฟิลิปปินส์เปิดวันนี้ที่ 7,321.33 จุด ลดลง 2.11 จุด, -0.03% ส่วนดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 5,471.30 จุด ไม่เปลี่ยนแปลง
ตลาดหุ้นเอเชียเคลื่อนตัวผันผวนเช้านี้ โดยตลาดหุ้นจีนร่วงลงไปกว่า 1.2% หลังจาก MSCI Inc. ซึ่งเป็นบริษัทจัดทำดัชนีหุ้นทั่วโลก เปิดเผยว่า การรวมหุ้นจีนไว้ในการคำนวณดัชนีตลาดหุ้นเกิดใหม่นั้นจะต้องรอจนกว่าจะมีการแก้ไขประเด็นปัญหาสำคัญที่เกี่ยวข้องกับการเข้าถึงตลาด
ส่วนตลาดหุ้นโตเกียวและตลาดหุ้นฮั่งเส็งต่างก็เปิดตลาดดีดตัวขึ้น เนื่องจากนักลงทุนเข้ามาช้อนซื้อเก็งกำไร หลังจากดัชนีตลาดหุ้นทั้งสองตลาดร่วงลงอย่างหนักเมื่อวานนี้